

ประกาศองค์การบริหารส่วนตำบลตะปาน

เรื่อง เจตนารมณ์การป้องกันและต่อต้านการทุจริตคอร์รัปชั่น

-------------------------------------

ด้วยกระทรวงมหาดไทย มีเจตจำนงแน่วแน่ ที่จะสนับสนุนวาระแห่งชาติ “ประเทศไทยใสสะอาด”(Clean Thailand) โดยแปลงแนวคิดดังกล่าวเป็น “มหาดไทย ใสสะอาด” ( Clean Mahadthai ) ได้รณรงค์และสั่งการให้ข้าราชการในสังกัดปฏิบัติราชการด้วยความซื่อสัตย์สุจริต ไม่แสวงหาผลประโยชน์และปฏิบัติโดยมิชอบตลอดถึงป้องกันไม่ให้งบประมาณแผ่นดินรั่วไหลโดยไม่เกิดประโยชน์ต่อประชาชนและประเทศชาติ

เพื่อเป็นการสนองนโยบายของรัฐบาลในการป้องกันและปราบปรามการทุจริตและการสร้างระบบราชการที่ใสสะอาด องค์การบริหารส่วนตำบลตะปาน จึงขอประกาศตัวเป็นหน่วยงานใสสะอาด ตามเจตนารมณ์การป้องกันและต่อต้านการทุจริตคอร์รัปชั่น ดังนี้

1. คำ**นิยามตาม**

การคอรัปชั่น ( Corruption ) หมายถึง การติดสินบนไม่ว่าจะอยู่ในรูปแบบใด ๆ และหรือการใช้

ข้อมูลที่ได้รับหรือให้จากการปฏิบัติหน้าที่การงานขององค์การบริหารส่วนตำบลโดยการเสนอให้ สัญญา มอบให้คำมั่น เรียกร้อง หรือรับซึ่งเงิน ทรัพย์สิน หรือประโยชน์อื่นใด ซึ่งไม่เหมาะสม กับเจ้าหน้าที่ของรัฐ หน่วยงานของรัฐ หน่วยงาน เอกชน หรือผู้มีหน้าที่ ไม่ว่าโดยทางตรงหรือทางอ้อม ที่เป็นการเอื้อประโยชน์ให้กับตนเอง พวกพ้อง และหรือผู้อื่น เพื่อให้ได้มาซึ่งทรัพย์สิน ผลประโยชน์อื่นใดที่ไม่เหมาะสมกับทางธุรกิจ หรือผลประโยชน์ใดโดยมิชอบ ทั้ง ทางตรงและทางอ้อมรวมถึง การกระทำใด ๆ ที่ขัดหรือแย้งกับจริยธรรมธุรกิจของบริษัท ฯ ยกเว้นแต่เป็นกรณีที่ กฎหมาย ระเบียบ ประกาศ ข้อบังคับ ขนมธรรมเนียม ประเพณีของท้องถิ่น หรือจารีตทางการค้า ให้กระทำได้

1. **ขอบเขต**

๒.๑ เจตนาฉบับนี้บังคับใช้กับคณะผู้บริหาร สมาชิกสภาองค์การบริหารส่วนตำบล พนักงาน

และพนักงานจ้างขององค์การบริหารส่วนตำบลตะปาน (รวมเรียกว่า “พนักงาน”)

๒.๒ องค์การบริหารส่วนตำบลตะปาน คาดหวังให้ พนักงานกระทำการในนามองค์กรปฏิบัติตามนโยบายนี้

**๓. หน้าที่ความรับผิดชอบ**

๓.๑ พนักงานทุกคน มีหน้าที่สนับสนุนการต่อต้านการทุจริต หรือคอร์รัปชั่น ให้เกิดขึ้นในองค์กรเพื่อให้ทุกคน ได้เข้าใจและตระหนักถึงความสำคัญของปัญหาที่เกิดขึ้นจากการทุจริตคอร์รัปชั่น พร้อมทั้งกรณีที่มีคณะกรรมการตรวจสอบได้รายงานการกระทำทุจริตที่ส่งผลกระทบต่อองค์กร คณะกรรมการมีหน้าที่ให้คำปรึกษา ข้อแนะนำ พิจารณาลงโทษ และร่วมกันหาวิธีการแก้ปัญหาให้กับผู้บริหาร

-๒-

**๔.แนวทางปฏิบัติงานตามนโยบายต่อต้านการคอร์รัปชั่น**

“พนักงาน” ขององค์การบริหารส่วนตำบลตะปาน ต้องปฏิบัติตามนโยบายต่อต้านการคอร์รัปชั่น อย่างเคร่งครัด โดยต้องไม่เข้าไปเกี่ยวข้องกับการทุจริตและคอร์รัปชั่น ไม่ว่าโดยตรงหรือทางอ้อม รวมถึงผู้รับจ้างหรือผู้รับจ้างช่วงอื่น ๆ ที่เกี่ยวข้องโดย

๔.๑ ไม่ทำ พฤติกรรมใด ที่แสดงให้เห็นว่าเป็นการรับสินบน หรือติดสินบน แก่ผู้มีส่วนได้เสียในเรื่องที่ตนทำหน้าที่รับผิดชอบทั้งโดยทางตรงหรือทางอ้อม เพื่อให้ได้มาซึ่งผลประโยชน์ในทางมิชอบ โดยปฏิบัติดังนี้

๔.๑.๑ ไม่รับหรือให้ของขวัญ ของที่ระลึก ที่เป็นเงินสด เช็ค พันธบัตร หุ้น ทองคำ อัญมณี อสังหาริมทรัพย์ หรือสิ่งของในทำนองเดียวกัน กับผู้มีส่วนเกี่ยวข้องที่ตนได้เข้าไปติดต่อประสานงาน ทั้งหน่วยงานราชการ และหน่วยงานเอกชน

๔.๑.๒ ไม่รับทรัพย์สิน สิ่งของ ของขวัญ ของกำนัลใด ๆ หรือประโยชน์อื่น อันเป็นการชักนำ ให้เกิดการละเว้นการปฏิบัติหน้าที่ของตน ทั้งนี้ก่อนการรับขอที่ระลึกควรตรวจสอบให้แน่ใจว่าได้ปฏิบัติถูกต้องตามกฎหมาย และข้อบังคับของ อบต.โดยสิ่งของหรือของขวัญที่ให้แก่กันในหน้าที่การงานควรมีราคาไม่มากและเหมาะสมในแต่ละโอกาส

๔.๑.๓ ไม่รับหรือให้ทรัพย์สิน สิ่งของ ของขวัญ หรือของกำนันใด ๆ หรือประโยชน์อื่นเพื่อจูงใจในการตัดสินใจ หรือมีผลทำให้ผู้รับไม่ปฏิบัติตามวิธีปฏิบัติทางการค้าเช่นเดียวกันกับคู่ค้ารายอื่น ๆ ทั้งนี้การให้สิ่งของตามโอกาสหรือวาระต่างๆ ต้องมูลค่าไม่มากจนเกินปกติวิสัย

๔.๑.๔ ไม่เป็นตัวกลางรับหรือในการเสนอ เงิน ทรัพย์สิน สิ่งของ หรือประโยชน์อื่นใดกับผู้ที่เกี่ยวข้องกับหน่วยงานราชการ หรือองค์กรใด ๆ เพื่อแลกรับสิทธิพิเศษที่ไม่ควรได้ หรือทำให้เจ้าหน้าที่ของรัฐ ละเว้นการปฏิบัติตามกฎ ระเบียบข้อบังคับ และข้อปฏิบัติทางกฎหมายตามที่กำหนดไว้

๔.๒ ในการจัดซื้อ จัดจ้าง ต้องดำเนินการผ่านขั้นตอนตามระเบียบของทางราชการ มีความโปร่งใส และสามารถตรวจสอบได้

๔.๓ การใช้จ่ายสำหรับการเลี้ยงรับรอง และการใช้จ่ายอื่น ๆ ที่เกี่ยวข้องกับการปฏิบัติตามสัญญา ทางธุรกิจสามารถกระทำได้ แต่ต้องใช้จ่ายอย่างสมเหตุสมผล สามารถตรวจสอบได้

๔.๔ พนักงานไม่พึงละเลยหรือเพิกเฉย เมื่อพบเห็นการกระทำหรือพฤติกรรมที่เข้าข่ายการทุจริต และคอร์รัปชั่น หรือส่อไปในทางทุจริตคอร์รัปชั่น ที่มีผลเกี่ยวข้องกับองค์กร โดยทั้งทางตรงหรือทางอ้อม พนักงานต้องแจ้งให้ผู้บังคับบัญชาหรือบุคคลที่รับผิดชอบทราบ และให้ความร่วมมือในการตรวจสอบข้อเท็จจริงต่าง ๆ หากมีข้อสงสัยหรือข้อซักถามให้ปรึกษาผู้บังคับบัญชาหรือบุคคลกำหนดให้ทำหน้าที่รับผิดชอบเกี่ยวกับการติดตามการปฏิบัติตามนโยบายนี้ ผ่านช่องทางต่าง ๆ ที่กำหนดไว้

๔.๕ องค์การบริหารส่วนตำบลตะปาน จะให้ความเป็นธรรมและคุ้มครองพนักงานที่ปฏิเสธหรือ พนักงานที่แจ้งเรื่องทุจริตและคอร์รัปชั่นที่เกี่ยวข้องกับองค์การบริหารส่วนตำบลโดยใช้มาตรการคุ้มครอง ผู้ร้องเรียนหรือผู้ให้ความร่วมมือในการแจ้งและรายงานการทุจริตและคอร์รัปชั่น ตามที่องค์การบริหารส่วนตำบลตะปาน กำหนดไว้ในมาตรการคุ้มครองและรักษาความลับ

-๓-

๔.๖ ผู้ที่กระจำทุจริตและคอร์รัปชั่น ถือเป็นการกระทำผิดนโยบายขององค์การบริหารส่วน

ตำบลตะปาน ซึ่งจะต้องได้รับการพิจาณา ดำเนินการทางวินัยที่กำหนดไว้ นอกจากนี้ อาจจะได้รับโทษตาม กฎหมาย หากการกระทำนั้นผิดกฎหมาย

๔.๗ พนักงานส่วนตำบลตะปาน ตระหนักถึงความสำคัญในการเผยแพร่ ให้ความรู้

ให้คำปรึกษา และทำความเข้าใจกับบุคลากรในองค์กร และผู้ที่เกี่ยวข้องเกี่ยวกับการต่อต้านการทุจริตและคอร์รัปชั่น เพื่อให้บุคลากรและผู้ที่เกี่ยวข้องปฏิบัติให้เป็นไปตามนโยบายต่อต้านการคอร์รัปชั่นฉบับนี้ รวมถึงเป็นแบบอย่างทีดีในเรื่องการมีความซื่อสัตย์ จริยธรรมและจรรยาบรรณ

๔.๘ องค์การบริหารส่วนตำบลตะปาน มุ่งมั่นที่จะสร้างและรักษาวัฒนธรรมองค์กรที่ยึดมั่นว่า การทุจริตคอร์รัปชั่น และการให้หรือรับสินบนเป็นการกระทำที่ยอมรับไม่ได้ ไม่ว่าจะเป็นการกระทำกับบุคคลใดก็ตาม หรือการทำธุรกรรมกับภาครัฐหรือภาคเอกชน

๔.๙ นโยบายต่อต้านการคอร์รัปชั่นฉบับนี้ให้ครอบคลุมไปถึงกระบวนการบริหารงานบุคคล ตั้งแต่สรรหาหรือการคัดเลือกบุคลากร การเลื่อนตำแหน่ง การฝึกอบรม การประเมินผลการปฏิบัติงานพนักงานและการเลื่อนขั้นเงินเดือน โดยกำหนดให้ผู้บังคับบัญชาทุกระดับสื่อสารและทำความเข้าใจกับพนักงานเพื่อใช้ในหน้าที่ที่อยู่ในความรับผิดชอบและควบคุมดูแลการปฏิบัติให้เป็นไปอย่างมีประสิทธิภาพ

**๕.เรื่องที่รับแจ้งเบาะแส หรือร้องเรียนการคอร์รัปชั่น**

๕.๑ พบเห็นการกระทำที่ทุจริตที่เกี่ยวข้องกับองค์กร โดยทางตรงหรือทางอ้อม เช่น พบเห็นบุคคลในองค์กรติดสินบน รับสินบน เจ้าหน้าที่ของหน่วยงานรัฐบาล หรือหน่วยงานเอกชน

๕.๒ พบเห็นการกระทำที่ผิดขั้นตอนตามระเบียบปฏิบัติของทางราชการ หรือมีผลต่อระบบการควบคุมภายในของ อบต.จนทำให้สงสัยได้ว่าอาจจะเป็นช่องทางในการทุจริตคอร์รัปชั่น

๕.๓ พบเห็นการกระทำที่ทำให้ อบต.เสียผลประโยชน์ กระทบต่อชื่อเสียงของ อบต.

๕.๔ พบเห็นการกระทำที่ผิดกฎหมาย ผิดศีลธรรม จรรยาบรรณ วินัย กฎ ระเบียบวินัย

**๖. ช่องทางการรับแจ้งเบาะแส หรือร้องเรียนการทุจริตและคอร์รัปชั่น**

องค์การบริหารส่วนตำบลตะปาน ได้มอบหมายให้คณะกรรมการตรวจสอบเป็นผู้พิจารณารับเรื่องแจ้งเบาะแส ข้อร้องเรียนการกระทำที่อาจทำให้เกิดความสงสัยได้ว่าเป็นการทุจริตและคอร์รัปชั่นที่เกิดขึ้นกับ อบต. โดยทั้งทางตรงและทางอ้อม โดยผ่านช่องทางการรับเรื่องที่ได้กำหนดไว้ในนโยบายฉบับนี้โดยผู้ร้องเรียนจะต้องระบุรายละเอียดของเรื่องที่จะแจ้งเบาะแส หรือข้อร้องเรียน พร้อมหลักฐานหรือข้อมูลที่เพียงพอต่อการตรวจสอบและแจ้งชื่อ ที่อยู่ และหมายเลขโทรศัพท์ ที่สามารถติดต่อได้ ส่งมายังช่องทางรับ เรื่องดังนี้

๖.๑ ทางหมายเลขโทรศัพท์ ๐๗๗-๙๒๗๔๙๕ และ ๐๗๗-๙๒๗๔๗๗

๖.๒ แจ้งทางไปรษณีย์ ที่ทำการองค์การบริหารส่วนตำบลตะปาน เลขที่ ๙/๑ หมู่ที่ ๑ ตำบลตะปาน อำเภอพุนพิน จังหวัดสุราษฎร์ธานี ๘๔๑๓๐

๖.๓ ยี่นโดยตรงได้ที่ ณ ที่ทำการองค์การบริหารส่วนตำบลตะปาน อำเภอพุนพิน

จังหวัดสุราษฎร์ธานี

-๔-

บุคคลที่สามารถแจ้งเบาะแสหรือข้อร้องเรียนเกี่ยวกับการทุจริตและคอร์รัปชั่น คือ ผู้มีส่วนได้เสียทุกกลุ่ม ทั้งนี้ไม่ว่าท่านจะแจ้งด้วยวิธีใดดังกล่าวข้างต้น องค์การบริหารส่วนตำบลตะปานจะรักษาความลับของท่าน

**๗. มาตรการคุ้มครองและรักษาความลับ**

เพื่อเป็นการคุ้มครองสิทธิของผู้ร้องเรียนและผู้ให้ข้อมูลที่กระทำโดยเจตนาสุจริต องค์การบริหารส่วนตำบลตะปานจะปกปิดชื่อ ที่อยู่ หรือข้อมูลใด ๆ ที่สามารถระบบตัวผู้ร้องเรียนหรือผู้ให้ข้อมูล และเก็บรักษาข้อมูลของผู้ร้องเรียนและผู้ให้ข้อมูลไว้เป็นความลับ โดยจำกัดเฉพาะผู้ที่มีหน้าที่รับผิดชอบในการ

ดำเนินการตรวจสอบเรื่องร้องเรียนเท่านั้นที่สามารถเข้าถึงข้อมูลดังกล่าวได้ ในกรณีที่มีการร้องเรียนพนักงาน นายกองค์การบริหารส่วนตำบลตะปานจะทำหน้าที่ในการคุ้มครองผู้แจ้งเบาะแสหรือผู้ร้องเรียน พยาน และบุคคลที่ให้ข้อมูลในการสืบสวนหรือหาข้อเท็จจริงไม่ให้ได้รับความเดือดร้อนอันตรายใดหรือความไม่ชอบธรรม อันเกิดมาจากการแจ้งเบาะแสร้องเรียนการเป็นพยานหรือการให้ข้อมูล โดยขอให้ผู้ร้องเรียนส่งเรื่องร้องเรียนมายังนายกองค์การบริหารส่วนตำบลตะปานตรวจสอบโครงการ ทั้งนี้ ผู้ได้รับข้อมูลจากการปฏิบัติหน้าที่ที่เกี่ยวข้องกับเรื่องร้องเรียน มีหน้าที่เก็บรักษาข้อมูล ข้อร้องเรียนและเอกสารหลักฐานของผู้ร้องเรียนและผู้ให้ข้อมูลไว้เป็นความลับ ห้ามเปิดเผยข้อมูลแก่บุคคลอื่นที่ไม่มีหน้าที่เกี่ยวข้อง เว้นแต่เป็นการเปิดเผยหน้าที่ที่กฎหมายกำหนด

**๘. ขั้นตอนการดำเนินการสืบสวน และบทลงโทษ**

๘.๑ เมื่อได้รับการแจ้งเบาะแส ประธานคณะกรรมการตรวจสอบ จะเป็นผู้กลั่นกรองสืบสวนข้อเท็จจริง

๘.๒ ระหว่างการสืบสวนข้อเท็จจริง ประธานคณะกรรมการตรวจสอบ หรืออาจจะมอบหมายให้ตัวแทน (คณะกรรมการบริหาร) แจ้งผลความคืบหน้าเป็นระยะให้ผู้แจ้งเบาะแสหรือผู้ร้องเรียนได้ทราบ โดยกำหนดระยะเวลาในการสอบสวนข้อเท็จจริงจนถึงพิจารณาเสร็จสิ้นภายใน ๓๐ วัน และสามารถขยายเวลาการสืบสวนข้อเท็จจริงและพิจาณาจนเสร็จสิ้นได้อีกไม่เกิน ๓๐ วัน

๘.๓ หากการสืบสวนข้อเท็จจริงแล้วพบว่า ข้อมูลหรือหลักฐานที่มี มีเหตุอันควรเชื่อได้ว่าผู้ที่ถูกกล่าวหาได้กระทำการทุจริตและคอร์รัปชั่นจริง อบต.จะให้สิทธิผู้ถูกกล่าวหาได้รับทราบข้อกล่าวหาและให้สิทธิผู้ถูกกล่าวหา พิสูจน์ตนเอง โดยการหาข้อมูลหรือหลักฐานเพิ่มเติมที่แสดงให้เห็นว่าตนเองไม่มีส่วนเกี่ยวข้องกับการกระทำอันทุจริต และคอร์รัปชั่นตามที่ได้ถูกกล่าวหา

๘.๔ หากผู้ถูกกระทำ ได้กระทำการทุจริตและคอร์รัปชั่นจริง การทุจริตและคอร์รัปชั่นนั้นถือว่าเป็นการกระทำผิดต่อนโยบายต่อต้านการคอร์รัปชั่นของ อบต.ผู้ถูกกล่าวหาจะต้องได้รับการพิจารณาโทษทางวินัยตามระเบียบที่ อบต.ได้กำหนดไว้ และหากกระทำทุจริตและคอร์รัปชั่นนั้นผิดกฎหมาย ผู้กระทำผิดอาจจะต้องได้รับโทษทางกฎหมาย ทั้งนี้โทษทางวินัยตามระเบียบของทางราชการ

-๔-

๘.๕ การร้องเรียนโดยไม่สุจริตหรือผิดช่องทาง การแจ้งเรื่องร้องเรียน แจ้งเบาะแสให้ถ้อยคำ

หรือให้ข้อมูลใด ๆ ถ้าพิสูจน์ได้ว่ากระทำโดยไม่สุจริต หรือทำผิดช่องทาง ถ้าเป็นพนักงานหรือเจ้าหน้าที่ของ อบต.บุคคลนั้นจะได้รับโทษทางวินัยตามมาตรฐานโทษด้วย แต่หากเป็นบุคคลภายนอก และอบต.ได้รับความเสีย หาย อบต.จะพิจารณาดำเนินคดีกับบุคคลนั้น ๆ ด้วย ในกรณีที่มีการร้องเรียนคณะกรรมการตรวจสอบมีหน้าที่ในการรับเรื่องหาข้อมูล และตรวจสอบข้อเท็จจริงตามที่ได้รับแจ้งเพื่อรายงานผู้บริหารให้ร่วมกันพิจาณาและกำหนดโทษตามที่เห็นสมควร

**๙. การเผยแพร่นโยบายต่อต้านการทุจริตและคอร์รัปชั่น**


เพื่อให้ทุกคนในองค์กรได้รับทราบเจตนารมณ์การป้องกันและต่อต้านการคอร์รัปชั่น อบต.จะดำเนินการดังต่อไปนี้

๙.๑ อบต.ติดประกาศเจตนารมณ์การป้องกันและต่อต้านการคอร์รัปชั่น การคอร์รัปชั่น ในสถานที่เด่นชัด ทุกคนในองค์กรสามารถอ่านได้

๙.๒ อบต.เผยแพร่เจตนารมณ์การป้องกันและต่อต้านการคอร์รัปชั่น ผ่านช่องทางการสื่อสารของ อบต.อาทิ เว็บไซต์ อบต.อีเมล์ รายงานการเปิดเผยข้อมูลประจำปี ในปีถัดไปเป็นต้นไป

๙.๓ อบต.จะจดให้มีการอบรมนโยบายต่อต้านการทุจริตกับพนักงานและบุคคลทั่วไป

๙.๔ อบต.จะมีการทบทวนนโยบายต่อต้านการคอร์รัปชั่นอย่างสม่ำเสมอทุกปี

เจตนารมณ์ฉบับนี้ให้ใช้ ตั้งแต่วันที่ประกาศเป็นต้นไป

ประกาศ ณ วันที่ ๒๔ เดือน พฤศจิกายน พ.ศ. ๒๕๖๐

(นายธนิก กิจเวชวิสุทธิ์)

นายกองค์การบริหารส่วนตำบลตะปาน